MUNICIPIUL CRAIOVA

CONSILIUL LOCAL AL MUNICIPIULUI CRAIOVA


HOTĂRÂREA NR. 453
         Consiliul Local al Municipiului Craiova, întrunit în şedinţa ordinară din data de 25.11.2010.

Având în vedere raportul nr.156725/2010 întocmit de Direcţia Patrimoniu prin care se propune încetarea dreptului de administrare al Grădiniţei nr.57 asupra imobilului aparţinând domeniului public al municipiului Craiova, situat în str. Victor Gomoiu, bl. I52, parter şi rapoartele comisiilor de specialitate ale Consiliului Local al Municipiului Craiova nr.226, 227, 228, 229 şi 230/2010;  

În conformitate cu prevederile Ordonanţei de Urgenţă a Guvernului nr.68/2006 privind măsuri pentru dezvoltarea activităţii în domeniul construcţiilor de locuinţe prin programe la nivel naţional, aprobată prin Legea nr.515/2006, Ordonanţei de Urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmeză a fi evacuaţi din locuinţele retrocedate în natură foştilor proprietari, aprobată prin Legea nr.84/2008, Legii Locuinţei nr.114/1996, republicată, modificată şi completată, Legii învăţământului nr.84/1995 republicată, modificată şi completată;

În temeiul art. 36 alin.2 lit. c şi d coroborate cu alin.5 lit.a şi alin.6 lit.a pct.17, art. 45 alin. 3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă încetarea dreptului de administrare al Grădiniţei nr.57 asupra imobilului aparţinând domeniului public al municipiului Craiova, situat în str. Victor Gomoiu, bl. I52, parter, compus din 3 apartamente.

Art.2.  Predarea – primirea imobilului prevăzut la art.1 din prezenta hotărâre, se va face pe bază de protocol de predare - primire.

Art.3. Se împuterniceşte Primarul Municipiului Craiova să semneze protocolul de predare - primire prevăzut la art.2 din prezenta hotărâre.

Art.4.  Se aprobă schimbarea destinaţiei imobilului identificat la art.1, din grădiniţă, în locuinţe destinate închirierii, cu condiţia obţinerii avizului conform al Ministrului Educaţiei, Cercetării, Tineretului şi Sportului.

Art.5.  Pe data prezentei hotărâri, se anulează poziţia nr.58 din anexa nr.1 a Hotărârii Consiliului Local al Municipiului Craiova nr.174/2001 referitoare la darea în administrarea unităţilor de învăţământ preuniversitar a clădirilor şi terenurilor în care acestea îşi desfăşoară activitatea şi se modifică în mod corespunzător Hotărârea Consiliului Local al Municipiului Craiova nr.147/1999 referitoare la însuşirea inventarului  bunurilor care alcătuiesc domeniul public al municipiului Craiova.

Art.6.  Direcţia Patrimoniu va lua măsuri pentru îndeplinirea procedurilor legale, prin

           intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.

Art.7. Primarul Municipiului Craiova, prin aparatul de specialitate: Serviciul    Administraţie Publică Locală, Direcţia Patrimoniu şi Şcoala cu clasele I-VIII nr.36 „Gheorghe Bibescu” Craiova vor aduce la îndeplinire prevederile prezentei hotărâri.

